Document ID: 32004R1819

KOMMISSIONENS FORORDNING (EF) Nr. 1819/2004
af 20. oktober 2004
om undtagelsesbestemmelser til forordning (EF) nr. 1342/2003 for så vidt angår betænkningstiden for udstedelse af visse eksportlicenser for korn, ris og kornprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 9, stk. 2, og artikel 18,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (2), særlig artikel 10, stk. 2, og artikel 19, og
ud fra følgende betragtninger:
(1)
Efter artikel 8, stk. 1, i Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (3) udstedes eksportlicenser for de produkter, der er omhandlet i nævnte stykke, den tredje arbejdsdag efter indgivelse af ansøgningen, medmindre Kommissionen træffer særlige foranstaltninger inden da.
(2)
Betænkningstiden gælder for både eksportlicenser med et restitutionsbeløb på 0 og eksportlicenser med et restitutionsbeløb større end 0. Under hensyn til forsyningssituationen på EU’s marked for korn og ris i produktionsåret 2004/05 bør eksporten af korn og ris og navnlig eksporten af produkter til verdensmarkedspriser øges.
(3)
Under disse omstændigheder bør betænkningstiden på tre dage for udstedelse af eksportlicenser for korn, ris og visse kornprodukter, for hvilke restitutionsbeløbet (inkl. eventuelle korrektionsbeløb) er lig med 0, suspenderes midlertidigt.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Uanset artikel 8, stk. 1, første afsnit, i forordning (EF) nr. 1342/2003 udstedes eksportlicenserne for de produkter, der er omhandlet i nævnte afsnit, den dag, hvor ansøgningen indgives, hvis restitutionsbeløbet er lig med 0.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. oktober 2004.

Labels: 3
17